EkBass/fiwiki-20250220-pages-articles huggingface dataset:
Elias Tuoriniemi

Elias Tuoriniemi (12. joulukuuta 1772 Pyhäjärvi - 30\. kesäkuuta 1840 Pyhäjärvi) oli 1800-luvun alun suomalainen kansanrunoilija. Tuoriniemen vanhemmat olivat talollinen Lauri Tuoriniemi ja Liisa Kaurala. Hän eli Pyhäjärvellä, joka tuolloin kuului Pyhäjoen pitäjään, toimien isäntänä Pyhäjärven kylän Tuoriniemen talossa vuosina 1803–1833. Hänellä oli myös sepän ja suutarin taidot. Tuoriniemeltä on säilynyt jälkipolville neljä kalevalamittaista runoa. Pisin niistä on juoppouden pahetta vastustava juttu juomareista, toinen on pilkkaruno suuresta tupakanpuutteesta ja kolmas lyhyt Runo kirpusta. Neljäs runo Yksi kaunis laulu kuvaa Pyhäjärven kirkonkylän nuorison elämää 1780-luvun lopulla. Juomarirunon merkitsi muistiin 1822 J. F. Liljebladh ja se julkaistiin Turun Viikko-Sanomat-lehdessä vuonna 1826, sekä arkkiveisuna, ensimmäisen kerran 1828. Tupakkarunon ja kirppurunon taas julkaisi Zacharias Topelius vanhempi teoksessaan Suomen Kansan Vanhoja Runoja ynnä myös nykyisempiä lauluja, 1826–1829. Tuoriniemen puoliso oli vuodesta 1797 lähtien Anna Juhontytär Leskelä (1778–1841). == Elias Tuoriniemen runoja == * Tämä on juttu juomareista, koottu kohmeloväestä * Lystillinen laulu suuresta tupakan puutteesta * Runo Kirpusta, juoru joutavasta * Yksi kaunis laulu == Lähteet == * Rahvaanrunoilija Elias Tuoriniemi, toimittanut Eero Kauranen * Jorma Tulkku: Elias Tuoriniemi, Kirjastovirman henkilögalleria * Sivu 783 * Kustavi Grotenfelt: Kahdeksantoista runoniekkaa. Valikoima Korhosen, Lyytisen, Makkosen, Kymäläisen, Puhakan, Räikkösen y.m. runoja ja lauluja. SKS:n kirjapaino 1889 (e-tekstinä Projekti Lönnrotin sivulla Luokka:Suomalaiset runoilijat Luokka:Vuonna 1772 syntyneet Luokka:Vuonna 1840 kuolleet
Idman & Arvela

Ab Parfumerie Idman & Arvela Oy oli vuosina 1907–1959 toiminut Suomen suurin kosmeettisten tuotteiden valmistaja. Vuonna 1907 perustetun yrityksen parasta aikaa olivat sotien jälkeiset vuodet, jolloin kosmetiikan tuonti oli säännösteltyä ja kotimainen tuotanto korvasi sitä. Idman & Arvela oli vuonna 1948 Suomen suurin ja parhaiten varusteltu hajuvesitehdas, joka työllisti 34 henkeä. ==Historiaa== Idman & Arvelan perustivat vuonna 1907 apteekkari Einar Idman ja vaimonsa Doris o. s. Puustinen alun perin nimellä Finska Farmaceutiska Agentur. Parin vuoden kuluttua yhtiökumppaniksi tuli Ilmari Arvela, mutta vuonna 1912 Idman otti taas yrityksen kokonaan haltuunsa. Arvelan nimi säilyi toiminimessä, kun se muutettiin vuonna 1917 osakeyhtiöksi. Yhtiön toimialaksi määriteltiin ”agentuuriliike sekä valmistaa ja myydä parfyymeja, hiusväriä, eau de colognia, saippuoita, farmaseuttisia, kemiallisia, kosmeettisia ja teknisiä valmisteita”.Kortekallio, Anneli: Oy Idman & Arvela Ab 1907–1981. Elinkeinoelämän keskusarkisto 14.2.2012. Viitattu 2.1.2016. (lataa doc-tiedoston) Vuosina 1919–1921 yhtiöllä oli sivuliike Parfumerie le Coq Tukholmassa ja sitten Helsingissä. Sivuliikkeitä ja tytäryhtiöitä oli useita Suomessakin, kuten Kajaanin Rohdoskauppa Oy. (maksullinen) Einar Idman sai kauppaneuvoksen arvon 1945. Samana vuonna hänen vaimonsa Doris kuoli, ja Idman avioitui seuraavana vuonna Aune Inkeri Ahlströmin kanssa. Idman kuoli 1954. Huhtamäki-yhtymä osti vuonna 1959 Idman & Arvelan. Yhtiön teknokemiallisen tehtaan toiminta siirrettiin Fincos Oy:n yhteyteen ja sen harjoittama kosmeettisen alan tukkukauppa Lääketukku Oy:lle. Idman & Arvelan vanhahtavana pidetystä valikoimasta ei kuitenkaan säilytetty montakaan tuotetta. Vuonna 1975 Lounais-Suomen Osuusteurastamo (LSO) osti yhtiön ja muutti sen nimeksi Oy Finnpet Ab. Se fuusioitiin 1981 Turun Teurastamo Oy:öön.Vesa Saarto, Huhtamäki-yhtymän historia, Helsinki 1980, sivut 430–441. Kortekallio, Anneli: Fincos Oy 1957-1992 , Elinkeinoelämän keskusarkisto 10.2.2012. Viitattu 1.1.2016. (lataa doc-tiedoston) ==Lähteet== ==Aiheesta muualla== *Idman & Arvelan kosmetiikkapakkauksia Finna.fi- tietokannassa *https://www.porssitieto.fi/osake/lisaa/idmanarvela.shtml * 30 vuotta kotimaista kosmetiikkaa. Idman & Arvela juhlii tänään, Helsingin Sanomat, 14.08.1937, nro 216, s. 10, Kansalliskirjaston digitaaliset aineistot Luokka:Entiset suomalaiset teollisuusyritykset
Optatus Lyytinen

Opatti (eli Optatus) Lyytinen (4. kesäkuuta tai 24. kesäkuuta 1832 Vesanto – 30. joulukuuta 1903 Vesanto) oli suomalainen kansanrunoilija. ==Henkilöhistoria== Selkämän tilalla syntyneen Lyytisen vanhemmat olivat talollinen Juhani Lyytinen ja tämän vaimo Eeva Kanninen. Optatus Lyytinen oli toisen kansanrunoilijan, Pentti Lyytisen, veljenpoika. Hän opetteli luku-, kirjoitus- ja laskutaidon ja viljeli vuodesta 1868 lähtien omaa Penttilän tilaansa Vesannon Sonkarinsaaren kylässä. Kuntakokouksen puheenjohtajana hän toimi vuodesta 1871 vuoteen 1877 ja kunnallislautakunnan varaesimiehenä vuodesta 1879 vuoteen 1897. Lyytisen puoliso vuodesta 1861 oli Kustaava Sikström (k. 1922). Kaupunkineuvos Edvard Lyytinen oli heidän poikansa. == Optatus Lyytisen runoja == Lyytinen kirjoitti jo nuorempana runoja ja lauluja, joita julkaistiin ensin Suomettaressa 1855 ja 1856 ja myöhemmin Kuopiossa ilmestyneessä Savo-lehdessä. Hän käytti runoissaan paitsi vanhaa kansanrunon mittaa, myös loppusoinnillisen kansanlaulun muotoa. Lyytisen runot olivat osin lyyrillisiä tuokiokuvia, mutta osin ne liittyivät ajankohtaisiin tapahtumiin tai keksintöihin tai hänen omiin kokemuksiinsa: * Rikas neito * Linnun laulu * Laulu ja soitto * En laulamasta lakkaa * Tanssissa ja iloseuroissa * Katovuoden muistoksi 1862 * Aleksanteri II:n murhan johdosta * Kirjapainosta * Polkupyörät. == Lähteet == * Suomen kirjailijat tietokanta * * Kustavi Grotenfelt: Kahdeksantoista runoniekkaa. Valikoima Korhosen, Lyytisen, Makkosen, Kymäläisen, Puhakan, Räikkösen y.m. runoja ja lauluja. SKS:n kirjapaino 1889 (e-tekstinä Projekti Lönnrotin sivulla (zip-tiedosto) ===Viitteet=== ==Aiheesta muualla== Luokka:Suomalaiset runoilijat Luokka:Vuonna 1832 syntyneet Luokka:Vuonna 1903 kuolleet
Albert Kukkonen

Albert Kukkonen (14. helmikuuta 1835 Rautalampi – 3. joulukuuta 1918 Rautalampi) oli suomalainen kansanrunoilija. Hinkkalan talossa syntyneen Kukkosen vanhemmat olivat Gabriel Eerikinpoika Kukkonen (k. 1873) ja Helena Kustaava Närhi (k. 1871). Kukkonen kirjoitti runoja nuoruusvuosinaan ja niitä on säilynyt Julius Krohnin kokoelmassa Suomalaisen Kirjallisuuden Seuran arkistossa. Kukkonen viljeli perimäänsä Hinkkalan taloa ja hän oli myös Rautalammin kunnalliskauppayhtiön perustaja ja maanviljelysseuran jäsen. Hänen hautansa on Rautalammin hautausmaalla.Yrjö Teppo : Runoilijahautoja Rautalammin hautausmaalla, Suomen Kuvalehti, 29.09.1928, nro 40, s. 16, Kansalliskirjaston digitaaliset aineistot == Albert Kukkosen runoja == * Työn arvosta * Entisistä Rautalammin runoniekoista (Vihta-Paavo, Juhani Ihalainen, Pentti Lyytinen) * Muistelmia katovuosista v. 1862–63 * Runolaulu Valtiopäiväin määräämisestä Vuonna 1863 * Syys-laulu == Lähteet == * Kustavi Grotenfelt: Kahdeksantoista runoniekkaa. Valikoima Korhosen, Lyytisen, Makkosen, Kymäläisen, Puhakan, Räikkösen y.m. runoja ja lauluja. SKS:n kirjapaino 1889 (e-tekstinä Projekti Lönnrotin sivulla Luokka:Suomalaiset runoilijat Luokka:Vuonna 1835 syntyneet Luokka:Vuonna 1918 kuolleet
Pietari Kettunen

Pietari Kettunen eli Tšena-Pekka (k. noin 1830) oli Vienan Karjalassa Vuokkiniemellä Tšenan kylässä 1800-luvun alussa asunut kansanrunoilija, joka kierteli myös ”laukkuryssänä” Suomen puolella ja valmisti talonpojille vällyjä, lammasnahkaturkkeja ja muita vaatekappaleita. Hän löysi itselleen vaimon, Kilposen Marin, Vesan kylästä Kiimingistä ja teki aiheesta runon. Kun Elias Lönnrot kävi 1830-luvulla Vuokkiniemellä oli Pietari Kettunen jo kuollut, mutta hänen leskensä Mari oli vielä elossa. == Pietari Kettusen runoja == * Kettusen naiminen Suomesta == Lähteet == * Vienan runokylät: Tsena * Kustavi Grotenfelt: Kahdeksantoista runoniekkaa. Valikoima Korhosen, Lyytisen, Makkosen, Kymäläisen, Puhakan, Räikkösen y.m. runoja ja lauluja. SKS:n kirjapaino 1889 (e-tekstinä Projekti Lönnrotin sivulla Luokka:Suomalaiset runoilijat Luokka:Syntymävuosi tuntematon Luokka:Vuonna 1830 kuolleet Luokka:Vienankarjalaiset
Emil Lassinen

Emil Viktor Lassinen (30. maaliskuuta 1861 Mäntsälä – 17. huhtikuuta 1938 Porvoo) oli kansakoulunopettaja, toimittaja ja kirjailija. Lassinen kävi Jyväskylän seminaarin vuosina 1881–1883 ja toimi sitten kansakoulunopettajana vuosina 1883–1891 ja Lohjan kasvatuslaitoksen johtajana 1891–1906. Myöhemmin hän oli Uusimaa-lehdessä ensin toimitussihteerinä 1908–1909 ja sitten päätoimittajana 1909–1938. Lassinen oli naimisissa vuosina 1902–1905 Margareeta Kristiina Karjalaisen kanssa. Jäätyään leskeksi hän oli toisen kerran naimisissa kansakoulunopettaja Selma Johanna Polvianderin kanssa vuosina 1917–1928. == Teoksia == *Haaksirikkoisen pelastus : Äitipuolen kertomus ; Kaitalan Matti ; Jokapaikan Eeron Helsingin-matka. Werner Söderström 1890. *Kalastajakadun kauppias : novelleja. Matti Kurikka 1890. *Köyhiä ja rikkaita. Otava 1890. *Kotipoluilta I–IV. Werner Söderström 1897–1899. *Kansan mies : kertomus. WSOY 1906. *Joel Sormensuo. Karisto 1907. *Poikia. Kansa 1907. *Uusi tulevaisuus. Kansa 1908. === Novelleja === * Lompakko 1894 * Korpelan herraspoika 1894 * Siirtolaiset lähtemässä 1901 * Lyhennyksiä 1908 == Lähteet == * * === Viitteet === ==Aiheesta muualla== * Vapaasti ladattavia Emil Lassisen e-kirjoja Projekti Lönnrotilta sekä Project Gutenbergiltä * * * * Luokka:Suomalaiset kirjailijat Luokka:Suomalaiset toimittajat Luokka:Vuonna 1861 syntyneet Luokka:Vuonna 1938 kuolleet
Libyanmeri

Libyanmeri () on Välimeren osa, joka sijaitsee Kreikalle kuuluvan Kreetan saaren ja Pohjois-Afrikan rannikon välissä. Libyanmeri on pari kilometriä syvä ja sen rannalla sijaitsevat suurimmat kaupungit ovat Libyassa ja Egyptissä.Uusi iso atlas s. 100-101 Libyanmeren halki kulkee tärkeä laivaväylä Suezin kanavan ja Euroopan välillä.Uusi iso atlas s. 102 Libyanmeren pohja on rannikon läheisyydessä kerroslaakioinen.Uusi iso atlas s. 101 Libyanmeren ilmasto on subtrooppinen. Alueen keskinmääräinen sademäärä vuodessa on 100–500 mm. Lämpötila tammikuussa on 10–20 °C ja heinäkuussa 20–30 °C.Uusi iso atlas s. 52-53 Kreetan rannikon Libyanmereen kuuluvista lahdista suurin on Messaránlahti saaren etelärannikon keskiosissa. Meressä sijaitsevat muun muassa Kreikalle kuuluvat, Kreetan saariin luettavat Gávdoksen, Gavdopoúlan, Paximádian, Chrysín ja Koufonísin saaret. Euroopan ja Afrikan litosfäärilaatat kohtaavat Libyanmerellä Gávdoksen eteläpuolella. Kreetalla Libyanmeren rannalla sijaitsevat muun muassa Palaióchora, Soúgia, Agía Rouméli, Loutró, Chóra Sfakíon, Fragkokástello, Préveli, Agía Galíni, Mátala, Kaloí Liménes, Mýrtos ja Ierápetra. Myös muun muassa Kommóksen arkeologinen kohde sijaitsee Libyanmeren rannalla. Lähellä rantaa sijaitsevat myös Faistos ja Agía Triáda sekä Prévelin ja Kapsáksen luostarit. == Lähteet == * === Viitteet === == Aiheesta muualla == *
Katti-Matti

Katti-Matti () on George Gatelyn alun perin vuonna 1973 luoma sarjakuvahahmo. ==Hahmo== Katti-Matti on kissa, jolla on oranssinvärinen turkki ja mustan värinen nenä. Hän asustaa Jussi-nimisen pojan (alun perin nimeltään Iggy), ja hänen isovanhempiensa luona. Hän pitää eritoten kaloista ja tämän takia hän tekee usein jäyniä kaupungin kalakauppiaalle. Katti-Matti tekee välillä kiusaa muillekin kaupungin kissoille ja koirille, kuten esimerkiksi Sökö-nimiselle koiralle (Spike), jonka kanssa hänellä on usein erimielisyyksiä. Hänellä on Sonja-niminen tyttöystävä, joka on valkoinen pitkäkarvakissa. Katti-Matin isä on tunnettu rikollinen, ja tämän vuoksi hän joutui vankilaan. ==Televisiosarjat== Katti-Matista on tehty kaksi piirrossarjaa: ensimmäinen valmistui vuosina 1980–1982, ja toinen vuosina 1984–1985. Suomessa piirrossarjoja ei ole esitetty televisiossa, mutta ensimmäisen ja toisen piirrossarjan jaksoja on julkaistu VHS-kasetteina sekä DVD:nä suomenkielisellä että englanninkielisellä jälkiäänityksellä. Vuonna 1986 julkaistiin elokuva, joka koostui muutamasta vuoden 1984 sarjassa esitetyistä jaksoista. ==Sarjakuvalehti== Lehtimiehet ja sitten Yhtyneet Kuvalehdet julkaisivat Suomessa vuosina 1986–1991 Kattimatti-nimistä sarjakuvalehteä. Lehti sisälsi sarjakuvien lisäksi muun muassa kirjeystäväpalstan ja puuhasivuja. Lehden päätoimittaja oli Minna Salomaa. ==Lähteet== Luokka:Yhdysvaltalainen sarjakuva Luokka:Strippisarjakuva Luokka:Ilmestymästä lakanneet suomalaiset sarjakuvalehdet Luokka:Sarjakuvahahmot Luokka:Kuvitteelliset kissat
Aleksanteri Rahkonen

Aleksanteri Rahkonen (26. kesäkuuta 1841 Viipurin maalaiskunta – 1. toukokuuta 1877 Viipuri) oli suomalainen runoilija, opettaja, toimittaja ja kääntäjä. Viitattu 12.11.2019. ==Henkilöhistoria== Mylläri David eli Taavetti Rahkosen ja Eeva Avitaisen poikana syntynyt Aleksanteri Rahkonen pääsi ylioppilaaksi 1862 Viipurin ruotsalaisesta kimnaasista ja opiskeli sitten Helsingin yliopistossa. Hän oli vuonna 1864 opettajana Kytäjän kartanon omistajan Constantin Linderin ja tämän puolison Marie Linderin perustamassa koulussa Kytäjällä. Rahkosen opettajantoimi päättyi kuitenkin lyhyeen hänen juopoteltuaan ja lainattuaan luvatta hevosen matkaa varten. Myöhemmin Rahkonen toimi opettajana kotiseudullaan. Rahkonen kuoli naimattomana Viipurissa vuonna 1877 jouduttuaan lähtemään Helsingistä epäsäännöllisen elämän ja heikentyneen terveytensä takia. ==Kirjallinen toiminta== Rahkonen tunnetaan parhaiten runostaan Miks' leivo lennät Suomehen?, jonka on lauluksi säveltänyt Erkki Melartin. Hän käänsi myös ruotsin- ja saksankielisiä runoja ja lauluja suomen kielelle. Hän julkaisi ensin omia ja käännösrunoja Maiden ja Merien Takaa -lehdessä, mutta sittemmin myös runokokoelmia, näytelmäkäännöksiä, oppikirjoja, saksankielisen oppaan Vuoksesta ja Imatrankoskesta ja kuvauksen Kertomus Antrean pitäjästä Itä-Suomesta, josta osa painettiin Suomen Kuvalehteen vuonna 1874. ===Teoksia=== * Sääskiä : runollisia kokeita, parwi 1, runokokoelma. E. J. Wikberg, Helsinki 1865 * Sääskiä : runollisia kokeita, parwi 2, runokokoelma. Tekijä 1867 * Laukkuryssä : laulunsekainen ilveilys yhdessä näytöksessä, tanskankielisen teoksen mietteen mukaan kirjoittanut A. Rahkonen. Tekijä 1869 * Englanninkielinen lukukirja suomalaisille, toimittanut A. Rahkonen. Viipuri 1870 * Der Wuoksi und dessen Wasserfall Imatra, der bedeutendste in Finland und ganz Europa. Alm, Wiborg 1874 * Kertomuksia Antrean pitäjästä. 1889 == Lähteet == == Aiheesta muualla == * Vapaasti ladattavia Aleksanteri Rahkosen e-kirjoja Projekti Lönnrotilta sekä Project Gutenbergiltä Luokka:Suomalaiset runoilijat Luokka:Suomalaiset kirjailijat Luokka:Suomalaiset tietokirjailijat Luokka:Suomentajat Luokka:Vuonna 1841 syntyneet Luokka:Vuonna 1877 kuolleet
Musta tiikeri

Musta tiikeri () on Björn Kurténin 1978 julkaistu (suomennos 1981) romaani.Fennica Teos kertoo Itämeren rantamilla 20 000 vuotta sitten eläneestä ihmisyhteisöstä. Kirjan keskeisenä teemana on Cro-Magnonin ihmisen ja neanderthalin ihmisen yhteiselo ja nenderthalilaisten vähittäinen väistyminen tulokkaiden tieltä. Kurtén itse kutsui kirjaansa ”paleofiktioksi”, ja on korostanut, että kirja ei pyri esittämään teoriaa ihmisen evoluutiosta, vaan se kertoo ainoastaan kuvitteellisen tarinan siitä, miten kahden ihmislajin kohtaaminen on saattanut tapahtua. == Lähteet == Luokka:Vuoden 1978 kirjat Luokka:Suomalaiset romaanit
Dramacon

Dramacon on Svetlana Šmakovan kirjoittama ja piirtämä alun perin englanninkielinen pseudomangasarja. Sarjan on julkaissut Tokyopop-kustantamo vuosina 2005-2007. Dramacon oli ehdolla Harvey Award -palkinnon saajaksi 2006 ja Eisner-palkinnon saajaksi erikoistunnustus-kategoriassa 2007. == Juoni == Nuori amatöörikirjailija Christie asettuu animetapahtuman taiteilijakujalle esittelijäksi, koska kokee sen mahdollisuudeksi mainostaa taiteilijapoikaystävänsä kanssa aloittamaansa mangaa. Odottamatta hän ihastuu salaperäiseen cosplayeriin, Mattiin, joka lohduttaa häntä poikaystävän flirttaillessa muille tytöille. Mattin ja Christien suudelman nähnyt raivostunut ja juopunut poikaystävä yrittää seksuaalisesti hyväksikäyttää Christietä. Sen jälkeen Christie viettää viimeisen yönsä Mattin ja hänen ystäviensä luona. Christie saapuu seuraavaan Yatta Anime -tapahtumaan uuden piirtäjän, Bethanyn, kanssa. Christie tapaa siellä Mattin, jolla on uusi tyttöystävä. Tämä animetapahtuma on mustasukkaisuuden valloittama, mutta kolmantena vuotena asiat alkavat selvitä. Uudella piirtäjällä Bethanyllä on ongelmia hänen äitinsä tullessa kolmantena vuotena katsomaan, millaisessa kulttuuritapahtumassa Bethany on. Bethany riitelee äitinsä kanssa uravalinnastaan, minkä jälkeen äiti ajaa kolarin. Christie ja muut jättävät tapahtuman tyytyväisempinä kuin aiemmin. == Lähteet == Luokka:Pseudomanga
Ultima II

Ultima II: The Revenge of the Enchantress on Richard Garriottin kehittämä ja Sierra On-Linen alun perin 1982 julkaisema Ultima-tietokoneroolipelisarjan videopeli. Pelin julkaisun jälkeen Richard Garriott perusti Origin Systemsin. == Tarina == Pahan velho Mondainin rakastajatar Minax uhkaa Maata aiheuttamalla häiriöitä aika-avaruusjatkumossa, ja sankarin tehtävä on tappaa hänet. == Aiheesta muualla == * Luokka:Commodore 64 -pelit Luokka:Vuoden 1982 videopelit Luokka:DOS-pelit Luokka:Ultima
S/S Alho

Alho I ja Alho II olivat Pyhäjärvellä 1800- ja 1900-luvuilla Vesilahden ja Tampereen välillä liikennöineitä matkustajia ja rahtia kuljettaneita höyrylaivoja. Alho I rakennettiin 1877 ja se kulki Pyhäjärvellä vuoteen 1910 saakka jolloin alus siirrettiin Näsijärvelle hinaajaksi. Alho II rakennettiin 1910. Alusta pidennettiin 1924 kolmella metrillä, ja samassa yhteydessä sen nimeksi muutettiin pelkkä Alho. Laivan kotisatama oli Alhonlahden Kostialassa, ja se kulki joka päivä edestakaisen matkan Vesilahden Narvasta Tampereen Laukontorin rantaan eli Alarantaan. Alhon päällikkönä on toiminut ainakin vuonna 1928 laivuri K.K.F. Järvinen. Kun säännöllinen laivaliikenne Narvan ja Tampereen välillä päättyi 1940-luvulla, Alho-laiva siirtyi sen jälkeen kuljettamaan matkustajia Tampereen Viikinsaareen vuoteen 1964 saakka. == Lähteet == * "Tähti" Nuorisoseura 100 vuotta - 19.11.2005 * Höyryalusten päälliköt Kansan Lehti, 22.06.1928, nro 143, s. 3 Kansalliskirjaston digitaaliset aineistot (viitattu 16.3.2019). *Kostialan laivalaituri Luokka:Sisävesilaivat Luokka:Höyrylaivat Luokka:Tampereen liikenne
Kopsa (Raahe)

Kopsa on noin 250 asukkaan maalaiskylä Raahessa, kantatie 88:n varressa, 20 kilometrin päässä Raahen kaupungista. Kopsa kuului Pattijoen kuntaan ennen vuonna 2003 tehtyä Raahen ja Pattijoen kuntaliitosta. Kopsan naapurikyliä ovat Lasikangas ja Mattilanperä. Kopsassa toimi koulu, joka lakkautettiin keväällä 2007. Kopsan kylä lakkautettiin ja liitettiin osaksi oulun kaupunkia vuonna 2022 11.2 == Aiheesta muualla == * Kopsan kyläseuran kotisivut Luokka:Pattijoen kylät
Epätavanomainen öljy

Epätavanomainen öljy tarkoittaa öljyä, joka tuotetaan menetelmillä, jotka poikkeavat tavanomaisesta öljyntuotannosta. Epätavanomaista öljyä voidaan tuottaa esimerkiksi uusiutumattomista energianlähteistä kuten öljyhiekastaHow is Heavy Oil Produced? tai öljyliuskeestaOil and Gas Journal: Is oil shale America's answer to peak-oil challenge tai uusiutuvista energianlähteistä, kuten biodieselFortum Oil kehitti huippulaatuisen biodieselin tai monenlaisista raaka-aineista esimerkiksi Fischer–Tropsch- menetelmällä.Biodieselin valmistus Fischer–Tropsch-synteesillä ==Katso myös== * Vesisärötys == Lähteet == Luokka:Öljynjalostusteollisuus
Prunella Scales

thumb|Prunella Scales helmikuussa 2010. Prunella Margaret Rumney Illingworth eli Scales CBE (s. 22. kesäkuuta 1932) on brittiläinen näyttelijä. Hänet tunnetaan parhaiten roolista televisiosarjassa Pitkän Jussin majatalo. Vuonna 1992 Baftan televisiopalkinnon saajaksi ehdolla ollut Scales on esiintynyt myös elokuvissa. Hän oli naimisissa näyttelijä Timothy Westin kanssa; Samuel West on parin poika. == Aiheesta muualla == * Luokka:Brittiläiset näyttelijät Luokka:Vuonna 1932 syntyneet Luokka:Elävät henkilöt
Jokela (Raahe)

Jokela on kuntakeskukseen kiinni kasvanut kylä Raahessa, entisen Pattijoen kunnan alueella. Kylässä asuu arviolta 500 ihmistä. Asutus kylällä on keskittynyt Pattijoen varren molemmin puolin. Kylällä on mm. koulu- ja yhdistystoimintaa. Luokka:Pattijoen kylät
Timothy West

thumb|Timothy West Timothy Lancaster West CBE (20. lokakuuta 1934 – 12. marraskuuta 2024) oli brittiläinen näyttelijä, joka loi pitkän uran sekä televisiossa, elokuvissa että näyttämöllä. Hän oli naimisissa kollegansa Prunella Scalesin kanssa kuolemaansa saakka. Pari kannatti Työväenpuoluetta. West oli ehdolla Baftan televisiopalkinnon saajaksi vuosina 1976 ja 1980. Näyttelijä Samuel West on Timothy Westin ja Prunella Scalesin poika. == Lähteet == == Aiheesta muualla == * Luokka:Brittiläiset näyttelijät Luokka:Vuonna 1934 syntyneet Luokka:Vuonna 2024 kuolleet
Tom Vilsack

Thomas James Vilsack (s. 13. joulukuuta 1950 Pittsburgh) on yhdysvaltalainen demokraattipoliitikko ja Iowan entinen kuvernööri, jonka Joe Biden nimitti Yhdysvaltain maatalousministeriksi virkakautensa alussa 2021. Hän oli presidentti Barack Obaman hallituksen maatalousministeri. Tom Vilsack on orpolapsi, jonka Vilsackit adoptoivat katolisesta orpokodista. Hänen adoptioisänsä oli kiinteistönvälittäjä ja vakuutusasiamies, äiti kotirouva. Tom kävi Pittsburghissa Shady Side Academy -nimistä valmistavaa koulua, suoritti Bachelor-tutkinnon Hamilton Collegessa New Yorkissa 1972 sekä lainopillisen Juris Doctor -tutkinnon 1975 Albany Law Schoolissa, minkä jälkeen hän muutti vaimonsa kotikaupunkiin Mount Pleasantiin Iowaan. Hamiltonin aikanaan Vilsack liittyi julkiseen Delta Upsilon -veljeskuntaan. Tom Vilsack valittiin murhatun Ed Kingin jälkeen Mount Pleasantin pormestariksi 1987 ja Iowan osavaltion senaattiin täpärästi 1992. Siellä hän ajoi sosiaalisia uudistuksia. Vuonna 1999 hänestä tuli Iowan ensimmäinen demokraattikuvernööri kymmeniin vuosiin. Tätä virkaa hän hoiti vuoteen 2007 asti, jolloin hänen tilalleen valittiin puoluetoveri Chet Culver. Marraskuussa 2006 Vilsack ilmoittautui Yhdysvaltojen presidentinvaalikisaan 2008, mutta vetäytyi siitä jo helmikuussa 2007 Hillary Clintonin hyväksi. Tämän jälkeen hän on ollut yksityisen lakitoimiston palveluksessa Des Moinesissa. Tom Vilsackilla ja hänen vaimollaan Christie Bellillä on kaksi aikuista poikaa. == Lähteet == == Aiheesta muualla == * Tom Vilsack for President Luokka:Obaman hallituksen jäsenet Luokka:Joe Bidenin hallituksen jäsenet Luokka:Yhdysvaltalaiset demokraattipoliitikot Luokka:Iowan kuvernöörit Luokka:Yhdysvaltain maatalousministerit Luokka:Vuonna 1950 syntyneet Luokka:Elävät henkilöt
HaU Hockey Huskit

HaU Hockey Huskit on Haapaveden Urheilijoiden jääkiekkojoukkue, joka pelaa III-divisioonassa. == Kasvatit pääsarjatasolla == *Eetu Heikkilä *Juuso Heikkilä *Matti Lamberg *Adalmiina Makkonen *Alisa Makkonen *Jenni Vehkalahti == Jäädytetyt pelinumerot == *10 Juha Junno == Lähteet == == Aiheesta muualla == *Seuran kotisivut Luokka:Haapavetiset urheiluseurat Luokka:Suomalaiset jääkiekkoseurat Luokka:Vuonna 1938 perustetut urheiluseurat
Taira-klaani

Taira () historiallisesti tärkeä japanilainen klaani Japanin historian Heian- kaudella. Klaani sai alkunsa, kun hovi kasvoi liian suureksi, ja keisari määräsi, että edellisen keisarin jälkeläiset liian monessa polvessa eivät enää ole prinssejä vaan saavat sukunimen ja aatelisarvon. Päätöstä aletiin soveltaa keisari Kammun aikana (782-805) ja näin syntyi Taira-klaanin ohella Minamoto- klaani.Samurai Archives Taira-klaani kaatui vasta Genpei-sodan myötä, jonka jälkeen vuonna 1185 Minamoto no Yoritomo otti vallan keisareilta ja perusti shōgunaatin Kamakuraan. Tämä merkitsi Kamakura-kauden alkua. == Lähteet == == Aiheesta muualla == Taira-klaani
Ekoisti

Ekoisti oli suomalainen Yleisradion tuottama vuosina 1993–2001 Yle TV2 -kanavalla esitetty televisio-ohjelma. Ohjelmassa käsiteltiin monenlaisia ajankohtaisia ympäristöön, kuluttamiseen ja ravintoon liittyviä asioita vakavin mutta hieman humoristisin ottein. Ohjelma loppui vuonna 2001, jolloin sen tilalle tuli vuoteen 2006 saakka lähetetty Pallo hallussa -ohjelma. Ohjelmassa esiintyi muun muassa toimittaja Timo Vottosen esittämä supersankari Ekomies. Simo Frangénin esittämässä "Maisteri Frangénin niksinarikassa" esiteltiin erilaisia katsojien lähettämiä niksejä huumorimielessä.”Minuun vetoaa pölhökustaahuumorin ja älyllisen huumorin sekoittaminen”; Tamperelainen 29.9.2011 Dragartisti Sirkka Tälli esitti Ekoistissa kuluttajille ympäristöneuvoja antavaa ”tutkivaa journalistia".Fogelholm, Sonja: Kysy ihan mitä vain – Sirkka Tälli selvittää vastauksen! Yle Elävä arkisto 20.11.2014. Viitattu 19.12.2014.Bio, Pertti Kinanen, viitattu 19.12.2014.Oletko sinä...? , Kysy.fi-palvelu, Helsingin kaupunginkirjasto, 25.6.2014. Viitattu 19.12.2014. Vuonna 1995 Ekoisti sai tutkivan journalismin Lumilapio-palkinnon, ja 1998 kauppa- ja teollisuusministeriön myöntämän Kuluttajatiedon julkistamispalkinnon, jonka perusteina oli, että ohjelma tutkii tuotteita ja palveluita sekä kertoo kuluttajan ja luonnon kannalta parhaista vaihtoehdoista.Kuluttajatiedon julkistajia palkittiin; Ruokatieto 1.9.1998 ==Lähteet== ==Aiheesta muualla== Ylen Elävä arkisto: * Mihin loppusijoittaa ydinjäte? * Kasvissyönti jakaa mielipiteet * Leila ja Annukka vappulounaalla (Ekoisti) Luokka:1990-luvun suomalaiset televisiosarjat Luokka:2000-vuosikymmenen suomalaiset televisiosarjat Luokka:Makasiiniohjelmat Luokka:Suomalaiset uutisohjelmat Luokka:Yle TV2:n televisio-ohjelmat
Criminal (Smackin kappale)

Criminal on suomalaisen Smack-yhtyeen debyyttisingle. Se julkaistiin huhtikuussa 1984. Rumpuja tällä julkaisulla soittaa Juki Marjala. Single uudelleenjulkaistiin vuonna 1997. == Alkuperäinen versio == === Kappaleet === # # === Kokoonpano === * Claude – laulu * Manchuria – kitara * Kartsa – kitara * Cheri – basso * Juki Marjala – rummut == Vuoden 1997 versio == Smack julkaisi singlen uudelleen vuonna 1997. Kappale ilmestyi myös albumiversiona vuoden 1997 albumilla Smack On You. === Kappaleet === # == Lähteet == * Smack Luokka:Smackin kappaleet Luokka:Vuoden 1984 kappaleet
Walkin’ on the Wire

Walkin’ on the Wire on suomalaisen Smack-yhtyeen single. Se julkaistiin vuonna 1985. == Kappaleet == # # # == Kokoonpano == * Claude – laulu * Manchuria – kitara * Rane – kitara * Cheri – basso * Kinde – rummut == Lähteet == * Smack Luokka:Smackin kappaleet Luokka:Vuoden 1985 kappaleet
Gabriel Calamnius

Gabriel Calamnius (20. lokakuuta 1695 Haapajärvi - 25\. toukokuuta 1754 Sulva) oli suomalainen pappi ja runoilija. Calamniuksen vanhemmat olivat Haapajärven kappalainen Josef Calamnius (1660–1716) ja Elin Thorwöste. Hän kävi koulua Kokkolan pedagogiossa ja pääsi ylioppilaaksi vuonna 1712. Hän tuli Ylivieskan vt. kappalaiseksi vuonna 1715 ja toimi myös veronkantomiehenä. isonvihan aikana Calamnius joutui vuonna 1717 venäläisten vangitsemaksi, häntä ruoskittiin Vaasassa ja hänet pidettiin 13 viikon ajan vangittuna Turun linnassa vuonna 1718. Papiksi Calamnius vihittiin vasta vuonna 1721 Strängnäsissä Ruotsissa. Calamnius nimitettiin Kalajoen kappalaiseksi vuonna 1726 ja hän hoiti tätä virkaa kuolemaansa saakka. Calamnius kuoli Sulvassa ollessaan matkalla Vaasaan. Calamnius oli naimisissa Catharina Forbusin kanssa ja heillä oli viisi lasta. Calamniuksen tunnetuin teos on vuonna 1734 ilmestynyt Suru-Runot Suomalaiset jossa kuvataan suomalaisten koettelemuksia isonvihan aikana. Hän kirjoitti myös tilapäisrunoja häitä, syntymäpäiviä ja muita juhlatilaisuuksia varten. Calamniuksen kuoleman jälkeen hänen runojaan ilmestyi Vähäinen cocous suomalaisista runoista -nimisessä kokoelmassa. Tämä teos oli ensimmäinen suomenkielinen runokokoelma ja se oli myös ainoa Ruotsin vallan aikana ilmestynyt maallisia aiheita käsitellyt suomenkielinen runokokoelma. == Teokset == * Suru-Runot Suomalaiset. 1734, uusi painos 1778 * Vähäinen cocous suomalaisista runoista. 1755 ==Katso myös== * Calamnius == Lähteet == * * Sursill sukua: Gabriel Calamnius (7.156) Luokka:Suomalaiset runoilijat Luokka:Vuonna 1695 syntyneet Luokka:Vuonna 1754 kuolleet
Stepping Stone

Stepping Stone on suomalaisen rockyhtye Smackin single, joka julkaistiin vuonna syksyllä 1985. Se nousi Suomen virallisen listan sijalle 22. == Kappaleet == # # == Kokoonpano == * Claude – laulu * Manchuria – kitara * Rane – kitara * Cheri – basso * Kinde – rummut == Lähteet == * Smack === Viitteet === Luokka:Smackin kappaleet Luokka:Vuoden 1985 kappaleet
Luukkoset

Luukkoset () on brittiläinen BBC:n tuottama 12-osainen animaatiosarja, joka perustuu Janet ja Allan Ahlbergin luomiin hahmoihin. Animaatiosarja kertoo kahdesta luurangosta ("Luukkosista") ja heidän pienestä koirastaan. Suomessa sarjan jaksot esitettiin Yle TV2 -kanavan Pikku posteljooni -ohjelman yhteydessä vuonna 1993. Suomenkielisessä versiossa hahmoja esittää Erkki Saarela. == Lähteet == Luokka:1990-luvun piirrossarjat Luokka:Brittiläiset animaatiosarjat Luokka:Kirjoihin perustuvat televisiosarjat Luokka:BBC:n televisio-ohjelmat
The Only Salvation

The Only Salvation on suomalaisen Smack-yhtyeen single. Se julkaistiin vuonna 1987. == Kappaleet == # # == Kokoonpano == * Claude – laulu * Manchuria – kitara * Rane – kitara * Jimi Sero – basso * Kinde – rummut == Lähteet == * Smack Luokka:Smackin kappaleet Luokka:Vuoden 1987 kappaleet
Peter Sterry

Peter Sterry (1613–1672) oli englantilainen teologi, filosofi ja puritaanipappi, joka kuului Cambridgen platonisteihin. Sterry opiskeli Cambridgen yliopiston Emmanuel Collegessa. Hän toimi pappina sekä Lordi Brookelle että Oliver Cromwellille. Cromwellin kuoltua hän vetäytyi kristilliseen yhteisöön East Sheenissä. Sterryn ajattelua tunnetaan vain postuumisti julkaistuista teoksista. Hänen tunnetuin teoksensa on A Discourse of the Freedom of the Will (1675), joka käsittelee vapaata tahtoa. Sterry katsoi, että vapaus tarkoittaa oman luonnon mukaan toimimista, sen mukaan, minkä tasoinen olento on: näin yhtä lailla kasvi, eläin kuin ihminenkin voivat olla vapaita omalla tavallaan. Sterryn mukaan inhimillinen vapaus perustuu jumalalliseen olemukseen, ja näin siihen kuuluu sekä ymmärryksen että tahdon vapaus. == Teoksia == * The Spirit Convincing of Sinne (saarna parlamantille, 26. marraskuuta 1645) * England's Deliverance from the Northern Presbytery, Compared with its Deliverance from the Roman Papacy (saarna Worcesterin taistelussa, 1652) * Way of God with his people in these nations (saarna parlamentille 5. marraskuuta 1656) * Free Grace Exalted (1670) * A Discourse of the Freedom of the Will (1675) * The Rise, Race, and Royalty of the Kingdom of God in the Soul (1683) * The Appearance of God to Man in the Gospel (1710) == Lähteet == Luokka:Brittiläiset papit Luokka:Englantilaiset filosofit Luokka:Englantilaiset teologit Luokka:Vuonna 1613 syntyneet Luokka:Vuonna 1672 kuolleet
Look Around

Look Around on suomalaisen rockyhtye Smackin single, joka julkaistiin vuonna 1987. Se nousi Suomen virallisen listan sijalle 7. == Kappaleet == # # == Kokoonpano == * Claude – laulu * Manchuria – kitara * Rane – kitara * Jimi Sero – basso * Kinde – rummut == Lähteet == * Smack === Viitteet === Luokka:Smackin kappaleet Luokka:Vuoden 1987 kappaleet
Mad Animal Shuffle

Mad Animal Shuffle on suomalaisen rockyhtye Smackin single, joka julkaistiin vuonna 1988. Se nousi Suomen virallisen listan sijalle 15. Kansikuvan on tehnyt Matti Hietala. == Kappaleet == # # == Kokoonpano == * Claude – laulu * Manchuria – kitara * Rane – kitara * Jimi Sero – basso * Kinde – rummut == Lähteet == * Smack === Viitteet === Luokka:Smackin kappaleet Luokka:Vuoden 1988 kappaleet
I Want Somebody

I Want Somebody on suomalaisen rockyhtye Smackin single, joka julkaistiin vuonna 1988. Se nousi Suomen virallisen listan sijalle 24. == Kappaleet == # == Kokoonpano == * Claude – laulu * Manchuria – kitara * Rane – kitara * Jimi Sero – basso * Kinde – rummut == Lähteet == * Smack === Viitteet === Luokka:Smackin kappaleet Luokka:Vuoden 1988 kappaleet
Roy Face

Elroy Leon "Roy" Face (s. 20. helmikuuta 1928) on yhdysvaltalainen baseballpelaaja (jatkosyöttäjä). Hän pelasi Major League -tasolla vuosina 1953–1969, pitkäaikaisimpana joukkueenaan Pittsburgh Pirates. Face oli kesäkuussa 1959 kuukauden pelaaja. Hän osallistui All-Star-peleihin ja tuli vuonna 1962 nimitetyksi National Leaguen vuoden jatkosyöttäjäksi. == Lähteet == Luokka:Yhdysvaltalaiset baseballpelaajat Luokka:Vuonna 1928 syntyneet Luokka:Elävät henkilöt
Rockefeller-museo

Rockefeller-museo (ennen Palestine Archaeological Museum) on arkeologinen museo Itä-Jerusalemissa, Israelissa. Siellä on useita 1800-luvulla Palestiinassa kaivettuja muinaisjäänteitä. Se sijaitsee Kerem el-Sheikh -kukkulalla vanhan kaupungin koilliskulmassa ja avattiin yleisölle vuonna 1938. ==Lähteet== Luokka:Jerusalemin museot Luokka:Arkeologiset museot Luokka:Rockefellerin suku
George Rust

George Rust (n. 1628 – joulukuu 1670) oli brittiläinen teologi, filosofi ja pappi, joka voidaan lukea Cambridgen platonisteihin. Rust opiskeli ja opetti Cambridgen yliopistossa, ollen Henry Moren oppilas ja Christ's Collegen jäsen vuodesta 1649. Myöhemmin Rust toimi Irlannissa Connorin tuomiorovastina (vuodesta 1661) ja Dromoren piispana (vuodesta 1667). == Teoksia == * A Discourse delivered at Cambridge (1655) * A Letter of Resolution concerning Origen (1661) * Sermon preached at Newtown at the Funeral of Hugh, earl of Mount Alexander (Dublin, 1664) * Sermon at the Funeral of Jeremy Taylor (Dublin, 1667) * A Discourse of Truth. (1677) * Discourse of the Use of Reason in matters of Religion (1683) * Jälkeenjääneet paperit, toimittanut Henry Hallywell (1686) == Lähteet == Luokka:Brittiläiset filosofit Luokka:Brittiläiset piispat Luokka:Irlannin kirkon piispat Luokka:Brittiläiset teologit Luokka:Uusplatonistit Luokka:Vuonna 1628 syntyneet Luokka:Vuonna 1670 kuolleet
Kirsikkabarbi

Kirsikkabarbi (Puntius titteya) on luontaisesti Sri Lankassa elävä pienikokoinen särkikala, joka muualla tunnetaan akvaariokalana. Kotiseudullaan laji on uhanalainen, joten nykyisin useimmat myynnissä olevat kalat ovat peräisin kalaviljelmiltä. == Ulkonäkö ja koko == Kirsikkabarbi kasvaa noin 5 cm:n pituiseksi. Kalan selkä on useimmiten punaruskea ja hohtaa valossa kuparinvärisenä. Kalan evät ovat punaiset. Suun lähettyvillä sillä on viiksipari. Kyljessä on katkonainen musta viiva kuononkärjestä silmän läpi lähelle pyrstöä. Naaraassa on punaisia sävyjä varsinkin evissä, mutta koiras on kauttaaltaan punertava, ja sen väri syvenee kutuun valmistautuessa syvänpunaiseksi. == Elintavat == Luonnonvaraiset kirsikkabarbit elävät matalissa, kirkkaissa puroissa. Kala on aikuisena kaikkiruokainen ja syö viherlevää, piileviä, hyönteisiä ja muuta eläinperäistä ainetta. == Uhanalaisuus == Kirsikkabarbin uhanalaisuuteen on vaikuttanut pyydystäminen akvaariokauppaan. Myös vieraslajit ovat haitanneet sitä kilpailijoina ja saalistajina. Elinympäristön muuttuminen on myös vakava uhka, sillä jokiin rakennetaan vesivoimaa, kaivostoiminnasta tulee saasteita ja maan muokkaus viljelykäyttöön muuttaa varjoisuutta. == Akvaariokala == Kaikkiruokaisena kirsikkabarbi syö akvaariossa mielellään elävää tai pakastettua, hiutalemaista ruokaa tai pohjatabletteja. Kirsikkabarbille sopii parhaiten pehmeä, 23–27-asteinen vesi, jonka pH on 6–7,5. Akvaarion kooksi suositellaan vähintään 40 litraa. Luonteeltaan kirsikkabarbi on säyseä ja sopii hyvin muiden rauhallisten kalojen seuraksi. Se eroaa muista barbikaloista siten, että vaikka se viihtyy hyvin parvessa, kirsikkabarbeja voi pitää pariskuntanakin. Kirsikkabarbien viljely on melko helppoa, ja ne voivat lisääntyä varsinaisessa akvaariossakin. Muiden barbien tavoin tämä laji on mädinsirottelija, joka syö mielellään muniaan. Siksi viljely onnistuu parhaiten erillisessä kutuakvaariossa, jonka tilavuudeksi riittää 20 litraa ja jossa veden lämpötilan on 25–27 astetta. == Lähteet == == Aiheesta muualla == * Luokka:Karpit Luokka:Uhanalaiset kalat
Antti Peltonen

Antti Peltonen (s. 22. huhtikuuta 1984 Ylöjärvi) on uransa lopettanut suomalainen jalkapallomaalivahti. Nykyään hän toimii psyykkisenä valmentajana ja terapeuttina. == Pelaajaura == Peltonen on Tampereen Ilveksen kasvatti. Hän on pelannut Veikkausliigassa FF Jarossa, Vaasan Palloseurassa, FC Lahdessa ja Atlantiksessa. Ykkösessä hän on pelannut Tampereen Peli-Pojissa, Kokkolan Pallo-Veikoissa ja FC Viikingeissä. Peltonen on pelannut myös yhden nuorten ja kahdeksan poikien maaottelua. Peltonen edusti Suomea alle 16-vuotiaiden EM- kisoissa Englannissa vuonna 2001, EM-karsinnoissa Latviassa 2002 sekä high school MM-kisoissa Italiassa 2001. http://www.vps- vaasa.fi/Default.aspx?id=428265 http://www.veikkausliiga.hs.prewise.com/pelaajatilastot.asphttp://www.keskipohjanmaa.net/gen/478940.asp http://www.fcviikingit.com/index.php?page=uutinen&newsid;=2561 http://www.https ://www.anttipeltonen.fi/valmennus/curriculum-vitae/ == Valmennusura == Vuodet 2016-2017 Peltonen toimi Veikkausliigaseura SJK:n ja vuodet 2018-2019 Jalkapallon Pelaajayhdistyksen psyykkisenä valmentajana. Vuoden 2020 alusta hän siirtyi Veikkausliigaseura HJK:in. http://www.anttipeltonen.fi/valmennus/curriculum-vitae/ === Meriitit valmentajana === * Suomen Cup voitto (SJK): 2016 * SM-pronssia (SJK): 2016 * Liigacup hopea (SJK): 2016 * Suomen Cup hopea (SJK): 2017 == Lähteet == Luokka:Suomalaiset jalkapallomaalivahdit Luokka:Vuonna 1984 syntyneet Luokka:Elävät henkilöt
20 Greatest Hits (The Beatles)

20 Greatest Hits on The Beatlesin kokoelma-albumi vuodelta 1982. Albumilla on 20 kappaletta. == Kappaleet == A-puoli #"She Loves You" #"Love Me Do" #"I Want to Hold Your Hand" #"Can't Buy Me Love" #"A Hard Day’s Night" #"I Feel Fine" #"Eight Days a Week" #"Ticket to Ride" #"Help!" #"Yesterday" #"We Can Work It Out" #"Paperback Writer" B-puoli # * "Penny Lane" #"All You Need Is Love" #"Hello, Goodbye" #"Hey Jude" (editoitu kestämään vain 5:05 minuuttia) #"Get Back" #"Come Together" #"Let It Be" #"The Long and Winding Road" == Lähteet == *The Beatles - 20 Greatest Hits SMACKBOMB.com Luokka:Vuoden 1982 kokoelma-albumit Luokka:The Beatlesin kokoelma-albumit
Albert Forster

thumb|upright|Albert Forster Albert Maria Forster (26. heinäkuuta 1902 Fürth, BaijeriAlbert Forster – 28. helmikuuta 1952Der Stürmer von Danzig, Wiener Zeitung 5.6.2000, viitattu 15.7.2019 t. 1954) oli saksalainen natsipoliitikko ja Danzig–Länsi-Preussin Gauleiter toisen maailmansodan aikana Puolassa. Forster kävi humanistista kymnaasia synnyinkaupungissan Fürthissä, jossa opiskeli 1912–1920. Hänestä tuli SA:n jäsen Fürthissa 1923, ja hän seurasi maanpetosoikeudenkäyntiä Erich Ludendorffia, Adolf Hitleriä ja kahdeksaa muuta syytettyä vastaan 26. helmikuuta – 1. huhtikuuta 1924 Münchenissä. Poliittisen aktiivisuutensa vuoksi Forster menetti 1924 työpaikkansa pankissa. Nelivuotisen työttömyyden jälkeen hän pääsi 1928 töihin Nürnbergiin Deutschnationalen Handlungsgehilfen-Verbandiin (DHV) kansallissosialistinen puolue nimitti Forsterin vuonna 1930 Danzigin vapaakaupungin Gauleiteriksi. Hän riitautui kuitenkin kaupungin johtoon kuuluneen toisen natsin Arthur Greiserin kanssa ja miesten välinen valtataistelu kesti toisen maailmansodan loppuun asti. Vuonna 1939 Forsterista tuli Danzig–Länsi-Preussin alueen gauleiter. Hän syyllistyi kuitenkin puolalaisten karkottamiseen kenraalikuvernementista, ja lisäksi hänen hallinta-alueellaan sijaitsi Stutthofin keskitysleiri. Lisäksi hän oli vastuussa noin 2 000 puolalaisen joukkomurhasta Piasnica-nimisessä paikassa. Sodan jälkeen 1948 Forster tuomittiin kuolemaan Puolassa sotarikoksista ja rikoksista ihmisyyttä vastaan. Hänet hirtettiin varsovalalaisessa vankilassa vuonna 1952. == Lähteet == Luokka:NSDAP:n aluejohtajat Luokka:Saksalaiset teloitetut Luokka:Sotarikoksista teloitetut Luokka:Vuonna 1902 syntyneet Luokka:Vuonna 1952 kuolleet
Don Drysdale

Donald Scott ”Don” Drysdale (23. heinäkuuta 1936 – 3. heinäkuuta 1993) oli yhdysvaltalainen baseballsyöttäjä. Hän pelasi Major League -tasolla vuosina 1956–1969 seuranaan Brooklyn/Los Angeles Dodgers. Drysdale voitti vuoden 1962 Cy Young -palkinnon. Hän oli kolminkertainen National Leaguen kuukauden pelaaja, osallistui useisiin All-Star-otteluihin ja pääsi vuonna 1984 Baseball Hall of Fameen. Hänen pelinumeronsa 53 on jäädytetty. Peliuralta vetäydyttyään Drysdale työskenteli selostajana, kunnes menehtyi sydänkohtaukseen hotellihuoneessaan Québecin Montréalissa 56-vuotiaana. Ensimmäisestä vaimostaan Gingeristä erottuaan hän oli ollut naimisissa koripalloilija Ann Meyersin kanssa, joka jäi leskeksi. == Lähteet == Luokka:Yhdysvaltalaiset baseballpelaajat Luokka:Vuonna 1936 syntyneet Luokka:Vuonna 1993 kuolleet
Little America

Little America () oli ensimmäinen varsinainen Etelämantereen tutkimusasema. Sen perusti yhdysvaltalainen naparetkeilyn uranuurtajana tunnettu upseeri Richard Evelyn Byrd. Byrd rakennutti aseman 1929 Rossin jäähyllylle melko lähelle naparetkeilijä Amundsenin leiripaikkaa Valaslahtea. Asema oli suurempi kuin aikaisempien retkikuntien tekemät mökitAndesson 1948, s. 260.. Asemalla tehtiin tieteellisiä tutkimuksia, muun muassa lennettiin lentokoneilla ympäristöön. Asema irtosi vuonna 1987 B-9-nimisen jäävuoren mukana Etelämantereesta, eikä asemaa siten enää ole. == Lähteet == * Andersson, J. G.: Etelänavan sankareita, Helsinki: Tammi 1948. ===Viitteet=== == Aiheesta muualla == *Little America . Conquering the Ice. Ohio State University. Luokka:Etelämantereen tutkimusasemat
Liam O’Brien

Liam Christopher O’Brien (s. 28. toukokuuta 1976 Belleville, New Jersey) on yhdysvaltalainen ääninäyttelijä ja satunnainen ääniohjaaja, joka sai American Anime -ehdokkuuden vuonna 2007. Hänet tunnetaan parhaiten Gaaran ääniroolista Naruton englanninkielisistä dubbauksista. ==Elämäkerta== O’Brien syntyi New Jerseyssä ja opiskeli myöhemmin näyttelemistä New Yorkin yliopistossa, jonka jälkeen hän on näytellyt usein New Yorkin teattereissa. O’Brien on naimisissa Amy Kincaidin kanssa ja heillä on yksi lapsi. ===Ääninäyttelijänä=== Vuonna 2001 Liam siirtyi teatterin parista ääninäyttelemisen pariin Crispin Freemanin kautta, jonka kanssa hän työskenteli Ohiossa teatterin parissa. Freeman suostutteli O’Brienia kokeilemaan ääninäyttelemistä ja onnistui myöhemmin varaamaan koe-esiintymisen animesarjaan Boogiepop Phantom, jossa O’Brien sai dubattavaksi Yoji Suganuman roolin. Sittemmin hän on tehnyt äänirooleja videopeleihin, sekä dubannut animea englanniksi. O’Brien tunnetuimmat dubbausroolit ovat Taishi Kuhonbutsu Comic Partyssa, Gaara Narutossa ja Jūshirō Ukitake Bleachissa. Lisäksi hän on tehnyt alkuperäisrooleja animaatiosarjaan Wolverine and the X-Men, jossa O’Brien toimii Painajaisen ja Enkelin ääninä. Lisäksi hänellä on äänirooli elokuvassa Planet Hulk. == Lähteet == == Aiheesta muualla == * Anime News Network * Crystalacids * TV.com Luokka:Yhdysvaltalaiset ääninäyttelijät Luokka:Ääniohjaajat Luokka:Videopelien ääninäyttelijät Luokka:Vuonna 1976 syntyneet Luokka:Elävät henkilöt
Ann Meyers

Ann Elizabeth Meyers (s. 26. maaliskuuta 1955 San Diego, Kalifornia) on yhdysvaltalainen kilpauransa päättänyt koripalloilija. Hän oli ensimmäinen pelaaja, joka ollessaan vielä high schoolissa pelasi Yhdysvaltain koripallomaajoukkuessa. High schoolin jälkeen Meyers pääsi urheilustipendillä losangeleslaiseen Kalifornian yliopistoon, jossa hänen pelinumeronsa 15 on jäädytetty. Hän oli mukana voittamassa muun muassa kultaa Pan-Amerikan kisoissa 1975, olympiahopeaa Montréalissa 1976 ja maailmanmestaruuden Etelä- Koreassa 1979. Meyers nimettiin 10. toukokuuta 1993 Basketball Hall of Fameen, mutta 3. heinäkuuta samana vuonna hänen puolisonsa, baseballpelaaja ja -selostaja Don Drysdale menehtyi sydänkohtaukseen Montréalissa. Meyers valittiin vuonna 2007 FIBA Hall of Fameen. Meyersin veli Dave Meyers pelasi koripalloa NBA:ssa. == Lähteet == == Aiheesta muualla == * Ann Meyers Bio, Stats, and Results Olympics at Sports-Reference.com * Luokka:Yhdysvaltalaiset koripalloilijat Luokka:Yhdysvaltalaiset olympiamitalistit Luokka:Vuonna 1955 syntyneet Luokka:Elävät henkilöt
Hugo Jury

Hugo Jury (13. heinäkuuta 1887 Mährisch Rothmühl (nykyisin Moravská Radiměř, Tšekki) – 8. toukokuuta 1945, Zwettl) oli itävaltalainen virkamies, kansallissosialistinen poliitikko ja gauleiter eli aluejohtaja natsi-Saksan ja toisen maailmansodan aikana. Jury oli koulutukseltaan lääkäri. Hän oli 11.–13. maaliskuuta 1938 sosiaalihallinnosta vastaava ministeri Arthur Seyss-Inquartin hallituksessa. Toukokuussa 1938 hänestä tuli Ala-Itävallassa olleen valtakunnanalueen Niederdonaun gauleiter. Vuonna 1940 hänestä tuli valtakunnankuvernööri, ja 1942 alueen valtakunnanpuolustuskomissaari. Juryn on väitetty olleen kuuluisan saksalaisen sopraanon Elisabeth Schwarzkopfin rakastaja.The Guardian: Triumph of the wilful Luettu 15.7.2008 Sodan päättyessä hän teki itsemurhan. ==Lähteet== Luokka:Itävallan ministerit Luokka:NSDAP:n aluejohtajat Luokka:Itsemurhan tehneet Luokka:Vuonna 1887 syntyneet Luokka:Vuonna 1945 kuolleet
The Collection – State of Independence

State Of Independence on suomalaisen rockyhtyeen Smackin kokoelma-albumi, joka julkaistiin vuonna 1988. Kokoelma on kooste Smackin kahdesta ensimmäisestä studioalbumista Smack On You (1984) ja Rattlesnake Bite (1985), live-albumista Live Desire (1986) sekä kahdesta maxi-singlestä Walking on the Wire ja Paint It Black. == Kappalelista== ===Alkuperäinen albumi=== # # # # # # # # # # # # # # # # # # # # # == Lähteet == Smack Luokka:Vuoden 1988 kokoelma-albumit Luokka:Smackin albumit
Two Originals – Salvation & Radical

Two Originals – Salvation & Radical on suomalaisen rockyhtye Smackin vuonna 1992 julkaistu kokoelma, joka sisältää yhtyeen kaksi viimeistä studioalbumia Salvationin (1987) ja Radicalin (1988), sekä kaksi ennenjulkaisematonta kappaletta ”Can You Dig It” ja ”Crazy River”. == Kappalelista== ===Alkuperäinen albumi=== # # # # # # # # # # # # # # # # # # # # # # == Jäsenet == * Claude - laulu * Manchuria - kitara, laulu * Rane - kitara, laulu * Jimi Sero - basso, laulu * Kinde - rummut * Ulan Bator eli Sam Yaffa - basso (kappaleissa "Can You Dig It", " Crazy River") * Repa Rantsila - rummut (kappaleissa "Can You Dig It", " Crazy River") == Lähteet == Smack Luokka:Vuoden 1992 kokoelma-albumit Luokka:Smackin albumit
Powerman 5000

thumb|upright=1.1 Powerman 5000 on bostonilainen industrial / alternative metal -yhtye, joka perustettiin vuonna 1991. ==Historia== Yhtyeen perustaja on Spider One, Rob Zombien nuorempi veli. Kitaristi Adam 12 liittyi yhtyeeseen vuonna 1993 ja vuosina 1994–1995 Powerman 5000 julkaisi kaksi omakustantamaa levyä; True Force ja The Blood Splat Rating System. Albumit olivat paikallisia menestyksiä, tyyliltään rapcorea ja rockia. Edellä mainittu albumi julkaistiin uudelleen vuonna 1997 nimellä Mega!! Kung Fu Radio Dreamworks Recordsin kautta. Vuonna 1999 Powerman 5000 julkaisi heidän tähän mennessä menestyneimmän albumin, Tonight The Stars Revolt!, ja se on myynyt yli miljoona kappaletta maailmanlaajuisesti. Kappaleet "When Worlds Collide" ja "Nobody's Real" olivat suosittuja radiohittejä Yhdysvalloissa. Musiikillinen tyyli oli hyvin industrial-painotteista ja raskasta. Vuonna 2001 julkaistu jatko-osa edelliselle albumille nimeltään Anyone for Doomsday? oli myynnissä Powermanin virallisilla kotisivuilla hetken, mutta vedettiin pian pois markkinoilta syystä, että Spider One sanoi olleensa tyytymätön albumin kokonaisuuteen. Yhtye palasi vuonna 2003 albumillaan Transform, ja albumi Destroy What You Enjoy julkaistiin vuonna 2006. Pitkän kiertueen jälkeen yhtyeen jäsenet ilmoittivat pitävänsä taukoa. Seuraavan albumin kerrottiin tulevan vuoden 2008 jälkeen ja uusi kappale "Super Villain", julkaistiin yhtyeen myspace-sivustolla. Somewhere On The Other Side Of Nowhere julkaistiin vuoden 2009 lopussa. Powermanin musiikkia on käytetty lukuisissa soundtrack -kompilaatioissa, sekä videopeleissä. Tunnetuimpia näistä on Shadow the Hedgehog, Tony Hawk's Pro Skater 2, Tony Hawk's Pro Skater HD ja WWE Smackdown! vs. Raw. Kappaleista "Free" ja "When Worlds Collide" on tehty karaokeversiot. ==Diskografia== * True Force (1994) * The Blood Splat Rating System * Mega!! Kung Fu Radio (1997) (uudelleenjulkaisu vuoden 1995 albumista) * Tonight The Stars Revolt! (1999) * Anyone For Doomsday? (2001) * Transform (2003) * The Good, The Bad, and The Ugly (2004) (kompilaatio-albumi) * Destroy What You Enjoy (2006) * Somewhere On The Other Side Of Nowhere (2009) * Copies, Clones & Replicants (2011) * Builders of the Future (2014) * New Wave (2017) * The Noble Rot (2020) ==Jäsenet (nykyiset)== * Spider One (Michael David Cummings) - laulu (1991-) * Rich Jazmin – kitara (2013–) * Nick Quijano – kitara (2012–) * Siggy Sjursen (Siggy 00) basso (2002–) * Adrian Ost (Ad7, Mr.7) – rummut(2002–) Luokka:Yhdysvaltalaiset rockyhtyeet